EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve 2024 nr …

Liikluspinna Estonia puiestee ruumikuju

muutmine ning uutele liikluspindadele kohanimede määramine

Ruumiandmete seaduse § 44 punkti 1 kohaselt aadressikoht on ehitusseadustiku tähenduses tee (edaspidi liikluspind), mille nime kasutatakse teiste aadressiobjektide aadressis. Kohanimeseaduse § 4 lõike 1 punkti 4 järgi on aadressikohale kohanimede määramine kohustuslik ja sama seaduse § 5 lõike 1 punkti 3 ja lõike 4 kohaselt on nimemäärajaks kohalik omavalitsus.

Kohanimeseaduse § 6 lõike 1 alusel kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.

Ruumiandmete seaduse § 48 lõike 1 sätestab, et koha-aadress peab tagama objekti leidmise geograafilises ruumis.

Vastavalt Riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 4 lõike 2 punktile 2 ja lõikele 3 võib määrata teele ja liikluspinnale ühe nime, kui sellel ei ole kõrvalharusid, mis visuaalselt on tajutavad eraldi objektina. Kui tee või liikluspind ei vasta nimetatud nõudele, tuleb seda käsitleda mitme eraldi objektina ja määrata erinevad kohanimed.

Kohtla-Järve linnas asuva Estonia puiestee liikluspinna ruumikuju ei vasta ülaltoodud nõuetele kuna koosneb mitmest teeharust, mis visuaalselt on tajutavad eraldi objektina ning hoonete numeratsioon Estonia puiestee järgi on ebaloogiline. Osadele maaüksustele ja hoonetele, millele on aadress määratud Estonia puiestee järgi, on tegelikult juurdepääs Estonia puiestee harult, millele ei ole üldse kohanime määratud. Maaüksuste numereerimisel ei ole järgitud paaris-paaritu põhimõtet ning ei vasta ruumiandmete seaduse nõutele § 48 lõikele 6, mille kohaselt peab olema ühel pool liikluspinda kõrvuti asetsevatel maaüksustel või järjestikku paiknevatel hoonetel paaritud numbrid ja teisel pool paarisnumbrid. Maaüksuste ja hoonete aadresside korrastamiseks tuleb kehtestada uued liikluspinnad.

Kohtla-Järve Linnavalitsuse nimekomisjon otsustas 5. septembri 2024. a protokolli nr 3 punktiga 2 muuta liikluspinna Estonia puiestee ruumikuju ja määrata eeltoodud ruumikuju muudatuste tõttu tekkinud uutele liikluspindadele kohanimed: Maastiku tänav, Kõrge tänav, Vahemiku tänav, Iidla tänav, Sirge tänav ja Keeru tänav. Maa-amet on seisukohal (registreeritud Kohtla-Järve Linnavalitsuse dokumendiregistris 12. septembril 2024. a numbri 10-3/2762-1 all), et välja pakutud kohanimede ja aadresside muudatused vastavad nõuetele.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 5. oktoobril 2024. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 25. oktoober 2024. a. Antud aja jooksul on/ei laekunud ettepanekuid, märkusi ega vastuväiteid…**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 6 lõike 2 Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b :

1. Muuta Ahtme linnaosas Kohtla-Järve linnas asuva liikluspinna Estonia puiestee ruumikuju vastavalt lisale 1.
2. Määrata Ahtme linnaosas Kohtla-Järve linnas eeltoodud ruumikuju muudatuste tõttu tekkinud uutele liikluspindadele kohanimed: Maastiku tänav, Kõrge tänav, Vahemiku tänav, Iidla tänav, Sirge tänav ja Keeru tänav vastavalt lisale 2.
3. Korraldus jõustab teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtule Jõhvi kohtumajja halduskohtumenetluse seadustikus sätestatud korras.

Henri Kaselo Anna Generalova

linnapea linnasekretär

**\*punasega kirjutatud tekst võib muuta**